CELEX: 31982D0962
Language: el
Date: 1982-12-30 00:00:00
Title: 82/962/EOK: Απόφαση τής Επιτροπής τής 30ής Δεκεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Hewlett Packard — Structural Dynamics Analyzer, model 5423A» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0962

82/962/EOK: Απόφαση τής Επιτροπής τής 30ής Δεκεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Hewlett Packard — Structural Dynamics Analyzer, model 5423A» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 386 της 31/12/1982 σ. 0054 - 0054

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Δεκεμβρίου 1982 περί διαπιστώσεως ότι η εισαγωγή της συσκευής με την ονομασία «Hewlett Packard - Structural Dynamics Analyzer, model 5423A» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου - (82/962/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας,τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),(1) ΕΕ αριθ. L 184 της 15.7.1975, σ. 1.(2) ΕΕ αριθ. L 74 της 18.3.1982, σ. 4.τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,(3) ΕΕ αριθ. L 318 της 13.12.1979, σ. 32.Εκτιμώντας:ότι η γερμανική κυβέρνηση, με επιστολή της τής 28ης Ιουνίου 1982, ζήτησε από την Επιτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Hewlett Packard - Structural Dynamics Analyzer, model 5423A», που παραγγέλθηκε στις 8 Ιουλίου 1981 και προορίζεται για τη διερεύνηση της δυναμικής συμπεριφοράς των εργαλειομηχανών και ιδίως για τη μετατροπή, τη διαλογή, την επεξεργασία, την παρουσίαση και την απομνημόνευση των χρονικά εξαρτημένων τιμών μετρήσεων, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 15 Νοεμβρίου 1982, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·ότι από την εξέταση αυτή συνάγεται ότι η εν λόγω συσκευή είναι συσκευή αναλύσεως· ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η εισαγωγή της συσκευής με την ονομασία «Hewlett Packard - Structural Dynamics Analyzer, model 5423A», που αποτελεί το αντικείμενο της αιτήσεως της 28ης Ιουνίου 1982 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.Άρθρο 2Η παρούσα απόφαση απευθύνεται στα κράτη μέλη.Έγινε στις Βρυξέλλες, στις 30 Δεκεμβρίου 1982.Για την ΕπιτροπήKarl-Heinz NARJESΜέλος της Epitqop^r